Diari Oficial de la Generalitat Valenciana


Sumari del DOGV 9789, del 15-02-2024 (2024/1220)

CORRECCIÓ d'errades de la Resolució de 15 de desembre de 2023, de la directora general de Personal, per la qual es convoca concurs de trasllats per a la provisió de diverses places de personal estatutari sanitari de diferents categories professionals del subgrup de titulació A2 d'institucions sanitàries dependents de la Conselleria de Sanitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9789

Data del DOGV
:   15-02-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/1220


Data del document
:   08-02-2024

Organisme emissor
:   Conselleria de Sanitat

Tipus de document
:   Correcció d'errades

Correcció d'errades

CORRECCIÓ d'errades de la Resolució de 15 de desembre de 2023, de la directora general de Personal, per la qual es convoca concurs de trasllats per a la provisió de diverses places de personal estatutari sanitari de diferents categories professionals del subgrup de titulació A2 d'institucions sanitàries dependents de la Conselleria de Sanitat.  
  
 [2024/1220]  
Advertides errades en l'annex I de la Resolució de 15 de desembre de 2023, de la directora general de Personal, per la qual es convoca el concurs de trasllats per a la provisió de diverses places de personal estatutari sanitari de diferents categories professionals del subgrup de titulació A2 d'institucions sanitàries dependents de la Conselleria de Sanitat (DOGV 9759, 04.01.2024), en les places oferides de les categories següents:  
- Infermera o infermer d'institucions sanitàries.  
- Infermera o infermer SAMU.  
De conformitat amb l'article 109.2 de la Llei 39/2015, d'1 d'octubre, del procediment administratiu comú de les administracions públiques, en virtut del qual: «Les administracions públiques podran, així mateix, rectificar en qualsevol moment, d'ofici o a instàncies dels interessats, els errors materials, de fet o aritmètics existents en els seus actes», en virtut de la competència atribuïda per l'article 17 del Decret 135/2023, de 10 d'agost, del Consell, pel qual s'aprova el Reglament orgànic i funcional de la Conselleria de Sanitat (DOGV 9661 / 14.08.2023), resolc:  
Procedir a la seua esmena mitjançant la publicació en l'annex I únicament de les places bàsiques vacants de personal estatutari sanitari de les categories professionals abans referides que es vegen afectades per la rectificació en la denominació del municipi del centre de treball.  
  
La present resolució suposa, únicament per a les places bàsiques objecte de correcció, l'obertura d'un nou termini de presentació de sol·licituds i de la resta de documentació, de quinze dies hàbils a comptar des de l'endemà de la publicació en el Diari Oficial de la Generalitat Valenciana. Si l'últim dia del termini fora inhàbil, s'entendrà prorrogat al primer dia hàbil següent.  
Aquelles persones que, havent presentat en el termini inicial una sol·licitud de participació i documentació i, a conseqüència de la present correcció, desitgen modificar la relació de centres prèviament sol·licitats, entre els quals es trobe necessàriament algun dels quals són objecte de correcció, podran modificar la mateixa durant el nou termini de presentació d'instàncies, tornant a realitzar tots els passos descrits en els apartats a) i b) de la base 3 de la convocatòria i registrant telemàticament una nova sol·licitud, que anul·larà totalment qualsevol altra anterior. Transcorregut el termini, ja no serà possible la modificació dels centres sol·licitats. En este cas, no s'admetrà un nou lliurament en registre d'entrada de la documentació acreditativa del compliment de requisits de participació o dels mèrits que es pretenen valorar.  
  
Qualsevol persona que, no havent presentat sol·licitud de participació en el termini inicial, a la vista de la present correcció d'errors estiga interessada a sol·licitar exclusivament algun dels centres objecte d'esta, haurà, en tot cas, de presentar la sol·licitud de participació i documentació dins del nou termini de conformitat amb el que es disposa en la base 3 de la convocatòria.  
Així mateix, vista l'obertura de nou termini de sol·licituds per a les categories que són objecte de la present correcció, de conformitat amb la base 4 de la citada resolució de 15 de desembre de 2023, de la directora general de Personal, per la qual es convoca concurs de trasllats, es valoraran els mèrits obtinguts fins al dia de la publicació de la convocatòria en el Diari Oficial de la Generalitat Valenciana.  
Contra la present resolució es podrà interposar recurs contenciós administratiu davant el Jutjat Contenciós Administratiu de la ciutat de València, en el termini de dos mesos, comptats a partir de l'endemà de la publicació, de conformitat amb el que es disposa en l'article 112.3 de la Llei 39/2015, d'1 d'octubre, del procediment administratiu comú de les administracions públiques, així com en els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjuí que s'utilitze qualsevol altre recurs que s'estime convenient.  
  
València, 8 de febrer de 2024.- La directora general de Personal: María Amparo Pinazo Gamir.  
ANNEXOS